# Predseda

# Národnej rady Slovenskej republiky

Bratislava 24. októbra 2023

Číslo: PREDS-291/2023

## P O Z V Á N K A

***na ustanovujúcu schôdzu Národnej rady Slovenskej republiky***

***IX. volebného obdobia***

Prezidentka Slovenskej republiky podľa čl. 102 ods. 1 písm. d) a čl. 82 ods. 2 Ústavy Slovenskej republiky zvolala ustanovujúcu schôdzu Národnej rady Slovenskej republiky IX. volebného obdobia na

**25. októbra 2023 o 10.00 hodine.**

Oznamujem Vám, že ustanovujúca schôdza Národnej rady Slovenskej republiky IX. volebného obdobia sa bude konať v rokovacej sále Národnej rady Slovenskej republiky, Námestie Alexandra Dubčeka 1, Bratislava.

### P r o g r a m

1. Skladanie sľubu poslancov Národnej rady Slovenskej republiky

2. Skladanie sľubu náhradníkov na zaniknuté mandáty poslancov Národnej rady Slovenskej republiky

3. Schválenie volebného poriadku o podrobnostiach o hlasovaní a o voľbách na ustanovujúcej schôdzi Národnej rady Slovenskej republiky IX. volebného obdobia (tlač 1)

4. Voľba overovateľov Národnej rady Slovenskej republiky (tlač 2)

5. Zriadenie Mandátového a imunitného výboru Národnej rady Slovenskej republiky a zriadenie Výboru Národnej rady Slovenskej republiky pre nezlučiteľnosť funkcií a určenie počtu členov týchto výborov (tlač 3)

6. Voľba predsedu Mandátového a imunitného výboru Národnej rady Slovenskej republiky a voľba predsedu Výboru Národnej rady Slovenskej republiky pre nezlučiteľnosť funkcií (tlač 4)

7. Voľba ďalších členov Mandátového a imunitného výboru Národnej rady Slovenskej republiky a voľba ďalších členov Výboru Národnej rady Slovenskej republiky pre nezlučiteľnosť funkcií (tlač 5)

*Prerušenie ustanovujúcej schôdze na schôdzu Mandátového a imunitného výboru Národnej rady Slovenskej republiky.*

8. Návrh Mandátového a imunitného výboru Národnej rady Slovenskej republiky na overenie platnosti voľby poslancov Národnej rady Slovenskej republiky, zvolených vo voľbách 30. septembra 2023 a informácia o nastúpení náhradníkov na zaniknuté mandáty poslancov Národnej rady Slovenskej republiky

*Prerušenie ustanovujúcej schôdze na utvorenie poslaneckých klubov.*

9. Voľba predsedu Národnej rady Slovenskej republiky (tlač 6)

10. Určenie počtu podpredsedov Národnej rady Slovenskej republiky (tlač 7)

11. Voľba podpredsedov Národnej rady Slovenskej republiky (tlač 8)

*Prerušenie ustanovujúcej schôdze Národnej rady Slovenskej republiky.*

12. Informácia Mandátového a imunitného výboru Národnej rady Slovenskej republiky o nastúpení náhradníkov na neuplatňované mandáty poslancov Národnej rady Slovenskej republiky

13. Skladanie sľubu náhradníkov na neuplatňované mandáty poslancov Národnej rady Slovenskej republiky

14. Zriadenie Výboru Národnej rady Slovenskej republiky pre európske záležitosti   
a určenie počtu jeho členov (tlač 9)

15. Návrh na zriadenie ďalších výborov Národnej rady Slovenskej republiky (tlač 10)

16. Voľba predsedov výborov Národnej rady Slovenskej republiky (tlač 11)

17. Voľba ďalších členov Výboru Národnej rady Slovenskej republiky pre európske záležitosti a voľba náhradných členov tohto výboru (tlač 12)

18. Voľba ďalších členov výborov Národnej rady Slovenskej republiky (tlač 13)

19. Zriadenie Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu, Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby a Osobitného kontrolného výboru Národnej rady Slovenskej republiky na kontrolu činnosti Vojenského spravodajstva a určenie počtu členov týchto výborov (tlač 14)

20. Zriadenie Výboru Národnej rady Slovenskej republiky na preskúmavanie rozhodnutí Národného bezpečnostného úradu (tlač 15)

21. Voľba predsedov osobitných kontrolných výborov Národnej rady Slovenskej republiky a predsedu Výboru Národnej rady Slovenskej republiky na preskúmavanie rozhodnutí Národného bezpečnostného úradu (tlač 16)

22. Voľba ďalších členov osobitných kontrolných výborov Národnej rady Slovenskej republiky a ďalších členov Výboru Národnej rady Slovenskej republiky na preskúmavanie rozhodnutí Národného bezpečnostného úradu (tlač 17)

*Program ustanovujúcej schôdze Národnej rady Slovenskej republiky je v súlade s § 4 až 15 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.*

*Materiál k bodu 3 programu je uverejnený ako tlač 1 na webovom sídle NR SR v sekcii Schôdze/Parlamentné tlače.*

**Boris K o l l á r v. r.**

[*www.nrsr.sk/schôdze*](http://www.nrsr.sk/schôdze)